Univerzitet u Kopenhagenu

Univerzitet u Kopenhagenu (danski: Københavns Universitet; latinski: Universitas Hafniensis) je najstariji i najveći danski univerzitet i drugi nastariji univerzitet u Skandinaviji nakon švedskog Univerziteta u Uppsali. Univerzitet u Kopenhagenu je osnovan 1479. godine i danas ga pohađa oko 37 000 studenata. Predavanja se u najvećem dijelu odvijaju na danskom jeziku, iako je dio njih dostupan i na engleskom, a manji broj i na njemačkom jeziku. Od 2 800 stranih studenata najveći ih je broj iz susjednih nordijskih zemalja. Historija Univerzitet u Kopenhagenu je osnovan 1479. godine i danas je najstariji univerzitet u Danskoj. Između zatvaranja Studium Generale-a u Lundu koji je tada bio u sastavu Danske 1536. godine i osnutka Univerziteta u Aarhusu u kasnim 1920-im, institucija je bila jedini univerzitet u zemlji. Institucija je vremenom postala središte izučavanja rimokatoličke teologije, kao i prava, medicine i filozofije . Univerzitet je zatvoren od strane rimokatoličke crkve 1531. kako bi se zauzdalo širenje protestantizma, i ponovno otvoreno 1537. godine odlukom kralja Kristijana III nakon luteranske reformacije i pretvoren je u evanđeosko-luteransku bogosloviju. Između 1675. i 1788. godine univerzitet je uveo koncept hijerarhije akademskih titula i napredovanja. 1801. godine, pod zapovjedništvom admirala Horatio Nelsona, britanska flota bombardirala je Kopenhagen tijekom Bitke dok Kopenhagena, uništavajući pritom većinu univerzitetskih zgrada. Do 1836. godine počelo se sa gradnjom nove centralne univerzitetske zgrade koja je zbog opsežnosti radova dovršena tek krajem vijeka. Univerzitetska biblioteka, zoološki muzej, zoološki muzej, botanički vrt sa plastenicima i a tehnička škola započeli su sa radom tokom toga perioda. U periodu od 1842. do 1850. godine fakulteti u okviru univerziteta su reorganizirani. Počevši od 1845. godine pa sve do 1862. univerzitet je organizirao nordijske studentske susrete sa Univerzitetom u Lundu. Zajedno su uz studente ova dva univerziteta u susretima sudjelovali i studenti sa Univerziteta u Uppsali i Univerziteta u Oslu. Na sudjelovanje u projektu su pozvani i studenti sa Univerziteta u Helsinkiju ali im Ruska Imperija nije pristala izdati dozvole za putovanje iz tada ruske Finske. Prve studentice su upisane 1877. godine. U periodu od 1960. do 1980. došlo je do velikoga rasta ove institucije. U 1970-im je provedena i demokratizacija uprave, da bi model od 1973. bio primijenjan i na sve ostale institucije visokog obrazovanja u Danskoj. Takve su reforme ukinute 2003. godine. Ugledni alumni Tycho Brahe Ole Rømer Hans Christian Ørsted Søren Kierkegaard Benjamin Christensen Niels Bohr Inge Lehmann Peter Høeg Helle Thorning-Schmidt Reference Vanjske veze (en) Službena stranica